Rikunarita-ORG/Wikinium huggingface dataset:
# Warner Bros.

| Warner Bros. Entertainment Inc |
| --- |
|  |
| Perustettu | 1923 |
| Perustaja | Harry, Albert, Sam ja Jack L. Warner. |
| Toimitusjohtaja | Barry Meyer |
| Kotipaikka |  Burbank, Kalifornia |
| Toimiala | viihdeteollisuus |
| Tuotteet | elokuvat, musiikki, televisio, videopelit |
| Emoyhtiö | Warner Bros. Discovery |
| Omistaja | Warner Bros. Discovery |
| www.warnerbros.com |
| Infobox OKVirheellinen NIMI-arvo |

Warner Bros. Entertainmentin toimisto Burbankissa
**Warner Bros. Entertainment Inc** (**Warner Bros.**, **Warner Bros. Pictures**) on Warner Bros. Discoveryn omistama, maailman suurimpiin kuuluva elokuva-, musiikki- ja televisioviihdettä tuottava yritys. Sen tytäryhtiöitä ovat muun muassa Warner Bros. Studios, Warner Bros. Pictures, Warner Bros. Television, Warner Bros. Animation, Warner Home Video, DC Comics ja New Line Cinema. Videopelejä julkaisee Warner Bros. Interactive Entertainment.

Yrityksen perustivat vuonna 1923 veljekset Harry, Albert, Sam ja Jack L. Warner.

Warner Brothersin kuuluisimpiin työsopimuksella kiinnitettyihin tähtiin ovat kuuluneet muiden muassa Lauren Bacall, Humphrey Bogart, Gary Cooper ja Joan Crawford. Yhtiön 2000-luvun elokuvamenestyksiä ovat olleet muun muassa *Yön ritari*, *Sherlock Holmes* sekä *Harry Potter* -sarja.

Huhtikuussa 2010 Warner Bros. osti Turbine-pelitalon ja sai siten oikeudet myös *The Lord of the Rings Online* -videopeliin. Aikaisemmin Warner oli jo ostanut muiden *Taru sormusten herrasta* -pelien oikeudet.

Yhtiöllä on nykyisin myös videopelien julkaisua, kuten *Middle-earth: Shadow of Mordor* ja *Batman: Arkham Knight*.

Warner Bros. on Motion Picture Associationin jäsen.

## Elokuvat

*Pääartikkeli: Luettelo Warner Bros. -yhtiön elokuvista*
## Videopelit

*Pääartikkeli: Luettelo Warner Bros. -yhtiön videopeleistä*
Warner Bros. Interactive Entertainment omistaa seuraavia pelistudioita:

* Monolith Productions
* NetherRealm Studios
* Rocksteady Studios

## Tunnuksia

*
*
*
*
*
*
*
*

## Lähteet

## Kirjallisuutta

* Thomson, David: *Warner Bros : The Making of an American Movie Studio.* Yale University Press, 2017. ISBN 978-0-300-19760-0.

## Aiheesta muualla

* Kuvia tai muita tiedostoja aiheesta **Warner Bros. Entertainment** Wikimedia Commonsissa

* WarnerBros.com
* Warner Bros. Internet Movie Databasessa (englanniksi)
# Donald O’Connor

| Donald O’Connor |
| --- |
|  Donald O’Connor vuonna 1952. |
| Henkilötiedot |
| **Syntynyt** | 28. elokuuta 1925 Chicago, Illinois, Yhdysvallat |
| **Kuollut** | 27. syyskuuta 2003 (78 vuotta) Los Angeles, Kalifornia, Yhdysvallat |
| Ammatti | tanssija, laulaja, näyttelijä |
| Puoliso | Gwen Carter (1944–1954) Gloria Noble (1956–2003) |
| Näyttelijä |
| Aktiivisena | 1937–1999 |
| Merkittävät roolit | *Laulavat sadepisarat* *Rytmiä veressä* |
| Palkinnot |
| **Parhaan miespääosan Golden Globe**
1951 *Laulavat sadepisarat* |
| Aiheesta muualla |
| donaldoconnor.org |
| IMDb  |
| Elonet |
| [ Muokkaa Wikidatassa ]  |
| Infobox OK |

**Donald David Dixon Ronald O’Connor** (28. elokuuta 1925 Chicago, Illinois, Yhdysvallat – 27. syyskuuta 2003 Calabasas, Kalifornia, Yhdysvallat) oli yhdysvaltalainen tanssija, laulaja ja näyttelijä, joka muistetaan lukuisista elokuvarooleistaan, etenkin musikaaleista.

O’Connorin ehkä parhaiten muistetut elokuvat ovat *Laulavat sadepisarat* (1951) ja *Rytmiä veressä* (1954). Hänellä on urastaan kaksi tähteä (elokuvista ja tv:stä) Hollywood Walk of Famella.

O’Connor oli elämänsä aikana kahdesti naimisissa ja hänellä oli neljä lasta.

## Lähteet

## Aiheesta muualla

* Donald O’Connor Internet Movie Databasessa. (englanniksi)
* Donald O’Connor NNDB:ssä
* Donald O’Connor  Elonetissä.
* Multimedia Essay on Donald O’Connor
* Donald O’Connor ReelClassicsin sivuilla
# Saint Vincent ja Grenadiinien lippu

Saint Vincent ja Grenadiinien lippu.
**Saint Vincent ja Grenadiinien lippu** otettiin käyttöön 21. lokakuuta 1985. Sen mittasuhteet ovat 2:3. Keskellä lippua on kahden kapeamman kentän välissä leveä keltainen kenttä. Tangon puolella sijaitseva kenttä on sininen ja liehuvan puolella oleva puolestaan vihreä. Lipun keskikentässä on kolme V-kuvion Saint Vincentin mukaan muodostavaa vihreää timanttia. Timantit viittaavat saarten lempinimeen *Antillien jalokivet*. Sininen väri kuvaa merta ja taivasta. Keltainen kuvaa Grenadiinien kultaisia hiekkarantoja, ihmisten sydämellisyyttä ja iloista luonnetta. Vihreä puolestaan kuvaa ihmisten kestävää elinvoimaisuutta ja Saint Vincentin rehevää kasvillisuutta. Myös lipusta käytetään lempinimeä *Jalokivet*.

## Katso myös

* Saint Vincent ja Grenadiinit

## Lähteet
# Neitsyt (Eläinradan merkki)

| Neitsyt |
| --- |
|  |
| Syntymäaika | 23. elokuuta - 23. syyskuuta |
| Elementti | Maa |
| Laatu | Muuttuva |
| Infobox OK |

Neitsyen symboli
**Neitsyt** (**Virgo**) on kuudes niistä *Eläinradan merkeiksi* kutsutuista sektoreista, joihin Eläinrata vanhastaan, varsinkin astrologiassa jaetaan. Se käsittää alueen 150–180 astetta kevättasauspisteestä itään. Aurinko saapuu tähän merkkiin vuosittain elokuun 23. päivän aikoihin ja siirtyy seuraavaan, Vaa'an merkkiin syys­­päivän­tasauksena 22. tai 23. syyskuuta.

Merkki on saanut nimensä Neitsyen tähdistöstä, joka 2 000 vuotta sitten sattui liki­pitäen yhteen tämän merkin kanssa. Maan akselin suunnan kiertymisen eli prekession vuoksi merkit eivät kuitenkaan enää vastaa saman­nimisiä tähdistöjä, vaan nykyisin Neitsyen merkki vastaa suunnilleen Leijonan tähdistöä.

Astrologisten käsitysten mukaisesti nimitystä neitsyt (tai Neitsyt) käytetään varsinkin horoskoopeissa myös henkilöistä, jotka ovat syntyneet Auringon ollessa tässä merkissä.

## Lähteet

* Tanhua, Seppo: *Suuri astrologiakirja - Planeetat ja täydellinen sinä*.  Readme.fi, 2024.  ISBN 9789523738539

### Viitteet

## Aiheesta muualla

* Kuvia tai muita tiedostoja aiheesta **Neitsyt (Eläinradan merkki)** Wikimedia Commonsissa

NäytäEläinradan merkit
Oinas | Härkä | Kaksoset | Krapu | Leijona | Neitsyt | Vaaka | Skorpioni | Jousimies | Kauris | Vesimies | Kalat
# Beatmusiikki

| Beatmusiikki |
| --- |
| Alkuperä | pop, kelttiläinen musiikki, doo-wop, rhythm and blues, rock and roll, skiffle |
| Alkuperämaa | Yhdistynyt kuningaskunta |
| Kehittymisen ajankohta | 1960-luvun alku |
| Tyypillisiä soittimia | kitara, bassokitara, rummut, laulu, koskettimet, huuliharppu |
| Kehittyneitä tyylilajeja / suuntauksia | merseybeat, brumbeat, nederbeat, freakbeat |
| Infobox OK |

**Beatmusiikki** (tai pelkkä **beat**) on pop- ja rock-musiikkien genre, joka sai alkunsa Britanniassa 1960-luvulla. The Beatles on lajin tunnetuin yhtye, ja yhtyeen kohdalla puhutaankin yleisemmin merseybeatista. Toisaalta tätä uutta nuorisomusiikkia ruvettiin kutsumaan myös nimellä ”popmusiikki”. Nykyään popmusiikin määritelmä on kuitenkin ilmeisen paljon laajempi.

Keskeiset erot rautalankamusiikkiin ovat laulun mukaantulo ja se, että nuoret artistit sävelsivät esittämiään kappaleita enemmän itse.

Aineistoa beat-musiikin rantautumisesta Suomeen on koonnut Antero Laiho työnimellä *FöriBeat*.

## Lähteet

* Oksanen, Taru: Suomalainen progressiivinen rock - synty ja kehitys vuosina 1967 - 1974 (Tampereen yliopisto 2004)
# Musiikkivuosi 1963

|  Musiikkivuodet |
| --- |
| 1953 • 1954 • 1955 • 1956 • 1957 • 1958 • 1959 •    1960 • 1961 • 1962  **– 1963 –** 1964 • 1965 • 1966 •    1967 • 1968 • 1969 • 1970 • 1971 • 1972 • 1973 |
| Vuodet |
| 1960 • 1961 • 1962 – **1963** – 1964 • 1965 • 1966 |

**Musiikkivuosi 1963** käsittelee vuoden 1963 tärkeitä musiikkitapahtumia, uutisia ja julkistuksia.

## Julkaisuja

* The Beach Boysin albumit *Surfin’ USA* ja *Surfer Girl* julkaistiin
* The Beatlesin esikoisalbumi *Please Please Me* ja albumi *With the Beatles* julkaistiin
* Johnny Cashin ensimmäinen joulualbumi *The Christmas Spirit* julkaistiin
* Jorge Ben Jorin esikoisalbumi *Samba Esquema Novo* julkaistiin
* Skeeter Davisin albumi *Skeeter Davis Sings The End of the World* julkaistiin

## Kilpailuja

* Eurovision laulukilpailu 1963
# The Moody Blues

| The Moody Blues |
| --- |
|  The Moody Blues vuonna 1970 |
| Tiedot |
| Toiminnassa | 1964–1974, 1977– |
| Tyylilaji | progressiivinen rock, psykedeelinen rock, taiderock, sinfoninen rock, space rock, rhythm and blues |
| Kotipaikka | Birmingham, Englanti |
| Laulukieli | englanti |
| Jäsenet | * Justin Hayward
* John Lodge
* Graeme Edge
 |
| Entiset jäsenet | Ray Thomas Michael Pinder Denny Laine Clint Warwick Rodney Clark Patrick Moraz
 |
| Levy-yhtiö | Deram, Threshold, Polydor, Decca, London, Universal, Image
 |
| Aiheesta muualla |
| Kotisivut |
| Infobox OKNimi-testi OK |

The Moody Blues (1969)
**The Moody Blues** on Birminghamissa, Englannissa vuonna 1964 perustettu yhtye, jonka tyylilaji vaihtui ensialbumin rhythm and blues -pohjaisesta musiikista psykedeeliseen ja sittemmin progressiiviseen rockiin ja taiderockiin. Vuoden 1965 läpimurtohitti ”Go Now” sekä ”Nights in White Satin” ja ”Tuesday Afternoon” kuuluvat yhtyeen kappaleista tunnetuimpiin.

Suomeksi The Moody Bluesin kappaleita on tulkinnut muun muassa Pertti Neumann kappaleella "Naiselleni" vuonna 1986, joka on suomennos vuonna 1972 levytetystä kappaleesta "For My Lady".

Yhtye on esiintynyt Suomessa vuosina 1967, 2006 ja 2008.

The Moody Bluesin alkuperäisjäsenistä basisti Clint Warwick kuoli 2004, laulaja-huilisti Ray Thomas 2018, rumpali Graeme Edge 2021, kitaristi Denny Laine 2023 ja viimeinen elossa ollut Mike Pinder 2024.

## Kokoonpano

### Nykyiset

* Justin Hayward kitara, laulu (1967–1974, 1978–)

### Entiset

* John Lodge (1966–2025 ) basso, laulu
* Mike Pinder (1964–1978) kosketinsoittimet
* Graeme Edge (1964– ) rummut, lyömäsoittimet
* Ray Thomas (1964–2002) huilu, puhallinsoittimet, laulu
* Denny Laine (1964–1966) kitara, laulu
* Clint Warwick (1964–1966) basso
* Patrick Moraz (1978–1991) kosketinsoittimet

**Aikajana**

## Diskografia

* *Go Now!* (1964) - single
* *The Magnificent Moodies* (1965) (yhdysvaltain painos nimellä *Go Now – The Moody Blues #1*)
* *Days of Future Passed* (1967)
* *In Search of the Lost Chord* (1968)
* *On the Threshold of a Dream* (1969)
* *To Our Children’s Children’s Children* (1969)
* *A Question of Balance* (1970)
* *Every Good Boy Deserves Favour* (1971)
* *Seventh Sojourn* (1972)
* *This Is The Moody Blues* (1974) - kokoelma-tupla
* *Caught Live + 5* (1977)
* *Octave* (1978)
* *Long Distance Voyager* (1981)
* *The Present* (1983)
* *The Other Side of Life* (1986)
* *Prelude* (1987) - kokoelma
* *Sur La Mer* (1988)
* *Keys Of The Kingdom* (1991)
* *A Night at Red Rocks* (1993)
* *Strange Times* (1999)
* *Hall Of Fame - Live at the Royal Albert Hall* (2000) - live-albumi
* *Journey Into Amazing Caves* (2001) - soundtrack
* *December* (2003)
* *Lovely To See You Again* (2005) - live-tupla

## Katso myös

* Melancholy Man

## Lähteet

## Aiheesta muualla

* Kuvia tai muita tiedostoja aiheesta **The Moody Blues** Wikimedia Commonsissa

* Yhtyeen viralliset sivut. (englanniksi)
# Sardinian alue

| Regione autonoma della Sardegna Regione autònoma de sa Sardìgna Regio autonoma de Sardenya |
| --- |
|  |
|  Lippu |  Vaakuna |
|  Sijainti |
| Valtio | Italia |
| Maakunnat ja metropolikaupungit | 4 + 1 |
| Kuntia | 377 |
| Hallinto |  |
|  – hallinnollinen keskus | Cagliari |
|  – Presidentti | Francesco Pigliaru |
| Pinta-ala | 24 099 km² |
| Väkiluku (1.1.2017) | 1 653 135 (11.) |
|  – väestötiheys | 69 as./km² |
| BKT (2016) | 34 mrd. € (14.)  |
|  – asukasta kohti | 20 300 € (15.)  |
|  |
| Alueen kotisivut |
| Infobox OK |

**Sardinia** on hallintoalue Italiassa. Se koostuu Sardinian saaresta ja sen lähisaarista. Alueella on noin 1,7 miljoonaa asukasta. Sen pääkaupunki on Cagliari.

## Hallinto

Sardinian neljä maakuntaa ja metropolikaupunki.
Sardinian autonominen alue on jaettu vuoden 2017 alusta alkaen hallinnollisesti viiteen alueeseen: neljään maakuntaan ja yhteen metropolikaupunkiin. Pääkaupunki Cagliari lähikuntineen muodostaa Cagliarin metropolikaupungin. Maakunnat ovat Etelä-Sardinia, Nuoro, Oristano ja Sassari.

Luettelo maakunnista ja metropolikaupungeista

| Maakunta/metropolikaupunki | Pääkaupunki | Asukasluku 1.1.2017 | Pinta-ala km² | Kuntia, kpl 1.1.2017 |
| --- | --- | --- | --- | --- |
| Cagliari | Cagliari | 431 430 | 1 249 | 17 |
| Etelä-Sardinia | Carbonia | 356 014 | 6 530 | 107 |
| Nuoro | Nuoro | 211 989 | 5 638 | 74 |
| Oristano | Oristano | 159 914 | 2 990 | 87 |
| Sassari | Sassari | 493 788 | 7 692 | 92 |
| **Sardinian alue** | **Cagliari** | **1 653 135** | **24 099** | **377** |

## Lähteet

## Aiheesta muualla

* Kuvia tai muita tiedostoja aiheesta **Sardinian alue** Wikimedia Commonsissa

* Matkaopas aiheesta Sardinian alue Wikivoyagessa (englanniksi)
# Guy Laliberté

Guy Laliberté $25,000 World Poker Tour No Limit Hold'em Championship -turnauksessa vuonna 2007.
**Guy Laliberté**, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekijä, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta. Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon.

Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia. Avaruusasemalla ollessaan Laliberté viihdytti muita avaruuslentäjiä sirkustempuillaan.

Laliberté on maailman 261. rikkain mies. Hän on tunnettu myös pokerinpelaajana ja One Drop -säätiön keulakuvana.

Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa.

## Lähteet

## Aiheesta muualla

* Kuvia tai muita tiedostoja aiheesta **Guy Laliberté** Wikimedia Commonsissa
# Mersey

| Mersey |
| --- |
|  Merseyn ja Manchester Ship Canalin yhtymäkohta. |
| Alkulähde | Penniinit |
| Laskupaikka | Irlanninmeri |
| Maat |  Yhdistynyt kuningaskunta |
| Pituus | 110 km |
|  Mersey korostettuna kartalla. |
| Infobox OK |

**Mersey** on 110 kilometriä pitkä joki, joka virtaa Penniineiltä länteen Manchesterin kaupungin halki ja laskee Irlanninmereen Liverpoolissa. Joki alkaa Stockportista, missä kaksi Penniineiltä tulevaa päähaaraa, Tame ja Goyt, yhtyvät toisiinsa. Flixtonissa siihen liittyy Irwell-niminen sivujoki oikealta, ja Runcornissa Weaver-niminen sivujoki vasemmalta. Runcornista alkaa 75 neliökilometrin laajuinen estuaari.

## Lähteet

## Aiheesta muualla

* Kuvia tai muita tiedostoja aiheesta **Mersey** Wikimedia Commonsissa
# Virgin Group

**Virgin Group** on erikseen hallinnoitujen yritysten muodostama yhtymä, joista jokainen käyttää julkkismiljärdööri Sir Richard Bransonille kuuluvaa Virgin-brändiä. Ydinliiketoiminta-alueita ovat matkailu, viihde ja lifestyle, tosin yritys toimii myös useilla muillakin aloilla.

Vaikka Bransonille kuuluukin kokonaan Virgin-brändin omistus- ja hallinta, yhtymään kuuluvien yritysten omistus- ja hallintorakenne vaihtelee. Kaikki Virgin-nimen alla toimivat yhtiöt ovat erillisiä kokonaisuuksia. Jotkut yhtiöt Branson omistaa kokonaan ja joistain ainoastaan vähemmistön. Välillä hän myös ainoastaan lisensoi brändin (esimerkiksi Virgin Radio). Virgin Group omistaa muun muassa Virgin Atlantic-, Virgin Blue-, Virgin America- (nykyään osa Alaska Airlinesia ) ja Polynesian Blue -lentoyhtiöt ja Virgin Voyages -risteilyalusyhtiön.

Videopelien julkaisu on ollut vuonna 1983 perustetussa Virgin Games -yrityksessä, jonka nimi on muuttunut useaan kertaan perustamisen jälkeen.

Avaruustoimintaan keskittyviä ovat Virgin Galactic ja Virgin Orbit. Jälkimmäinen on vienyt avaruuteen Cubesat-satelliitteja Boeing 747:n alta laukaistavalta raketilla. Huhtikuussa 2023 Virgin Orbit päätyi konkurssiin sen jälkeen, kun se epäonnistui yrityksessä laukaista satelliitti aikaisemmin samana vuonna.

Virgin Racing oli kilpa-autoiluun keskittyvä talli.

## Lähteet

## Aiheesta muualla

* Virgin Group (englanniksi)
# George Strait

George Strait esiintymässä vuonna 2008.
**George Harvey Strait** (s. 25. marraskuuta 1955) on yhdysvaltalainen countrymuusikko. Hän nousi pinnalle vuoden 1981 hitillään ”Unwound” ja on 30-vuotisen uransa aikana myynyt yli 68,5 miljoonaa albumia Yhdysvalloissa. Hän on ainoana countryesiintyjänä noussut *Billboardin* Hot Country Songs -listan kymmenen parhaan joukkoon joka vuosi 30 vuoden ajan.

## Lähteet

## Aiheesta muualla

* Kuvia tai muita tiedostoja aiheesta **George Strait** Wikimedia Commonsissa
# Debby Boone

Debby Boone vuonna 1997.
**Deborah Ann "Debby" Boone** (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon.

Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life".

Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran *Debby Boone So Far* ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa.

Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja.

Boonen tuorein albumi *Reflections of Rosemary* on ilmestynyt vuonna 2005.

## Diskografia

### Albumit

* *You Light Up My Life* (1977)
* *Midstream* (1978)
* *Debby Boone* (1979)
* *Love Has No Reason* (1980)
* *With My Song... I Will Praise Him* (1980)
* *Savin' It Up* (1981)
* *Surrender* (1983)
* *Choose Life* (1985)
* *Friends for Life* (1987)
* *Be Thou My Vision* (1989)
* *Home for Christmas* (1989)
* *Reflections of Rosemary* (2005)
* *Swing This* (2013)

### Listasijoittuneet singlet

* "You Light Up My Life" (1977)
* "California" (1978)
* "God Knows/Baby, I'm Yours" (1978)
* "When You're Loved" (1978)
* "In Memory of Your Love" (1978)
* "My Heart Has a Mind of Its Own" (1979)
* "Breakin' in a Brand New Broken Heart" (1979)
* "See You In September" (1979)
* "Everybody's Somebody's Fool" (1979)
* "Are You on the Road to Lovin' Me Again" (1980)
* "Free To Be Lonely Again" (1980)
* "Take It Like A Woman" (1980)
* "Perfect Fool" (1981)
* "It'll Be Him" (1981)

## Aiheesta muualla

* Viralliset sivut (englanniksi)
# Esperanza Spalding

**Esperanza Spalding** (s. 18. lokakuuta 1984) on yhdysvaltalainen jazzbasisti ja laulaja. Hänet palkittiin parhaan tulokkaan Grammyllä vuonna 2010 ja vuonna 2012 hän sai kolme Grammyä lisää.

Spalding on tunnettu jazz-basson ihmelapsena, mutta hän on soittanut myös blues, funk, hip-hop, pop fusion, brasilialaista ja afrokuubalaista musiikkia.

## Albumit

* *Junjo* (2006)
* *Esperanza* (2008)
* *Chamber Music Society* (2010)
* *Radio Music Society* (2012)
* *Emily's D+Evolution* (2016)
* *Exposure* (2017)
* *12 Little Spells* (2018)
* *Songwrights Apothecary Lab* (2021)

## Lähteet
# André Previn

| André Previn |
| --- |
|  Previn vuonna 2012. |
| Henkilötiedot |
| Koko nimi | Andreas Ludwig Prewin |
| **Syntynyt** | 6. huhtikuuta 1929 Berliini, Saksa |
| **Kuollut** | 28. helmikuuta 2019 (89 vuotta) Manhattan, New York, Yhdysvallat |
| Kansalaisuus | yhdysvaltalainen |
| Ammatti | pianisti, kapellimestari ja säveltäjä |
| Muusikko |
| Tyylilajit | jazz, ooppera ja länsimainen taidemusiikki |
| Soittimet | piano |
| Levy-yhtiöt | Contemporary Records ja Deutsche Grammophon |
| Aiheesta muualla |
| Löydä lisää muusikoitaMusiikin teemasivulta |
| [ Muokkaa Wikidatassa ] [ ohje ]  |
| Infobox OK |

**André George Previn** (oik. **Andreas Ludwig Prewin** 6. huhtikuuta 1929 Berliini – 28. helmikuuta 2019 Manhattan, New York) oli saksalaissyntyinen yhdysvaltalainen pianisti, kapellimestari ja säveltäjä. Hän syntyi Berliinissä juutalaisille vanhemmille. Perhe pakeni vuonna 1939 Yhdysvaltoihin, ja Previnistä tuli Yhdysvaltain kansalainen vuonna 1943.

Previn pääsi sovittajaksi MGM-elokuvayhtiöön jo teini-ikäisenä ja eteni elokuvasäveltäjäksi ja -kapellimestariksi. Vuosina 1967–1969 hän toimi Houstonin sinfoniaorkesterin, sitten 1968–1975 Lontoon sinfoniaorkesterin, 1976–1986 Pittsburghin sinfoniaorkesterin ja 1986–1989 Los Angelesin filharmonisen orkesterin kapellimestarina.

Previnin sävellyksiin kuuluu muun muassa elokuvamusiikkia ja oopperoita. Hänen ensimmäinen oopperansa oli vuonna 1998 San Franciscossa ensiesitetty *A Streetcar Named Desire*. Hän on saanut Oscar-palkinnon elokuvista *Gigi* (1958), *Porgy ja Bess* (1959), *Irma La Douce* (1963) ja *My Fair Lady* (1964).

Previn oli naimisissa neljästi. Hänen ensimmäinen vaimonsa oli laulaja Betsy Bennett, toinen laulaja ja säveltäjä Dory Langan. Vuosina 1970–1979 Previn oli naimisissa elokuvatähti Mia Farrow'n kanssa; he saivat kaksospojat ja adoptoivat lisäksi kolme lasta. Vuonna 1982 Previn avioitui Heather Sneddonin kanssa.

## Lähteet

## Aiheesta muualla

* Kuvia tai muita tiedostoja aiheesta **André Previn** Wikimedia Commonsissa

* Stearns, David Patrick: André Previn obituary *The Guardian*. 28.2.2019. Viitattu 2.3.2019 (englanniksi).
* Barron, James: André Previn, Whose Music Knew No Boundaries, Dies at 89 *The New York Times*. 28.2.2019. Viitattu 2.3.2019 (englanniksi).
* André Previnin muistokirjoitus Helsingin Sanomissa
# Georges Delerue

Georges Delerue
**Georges Delerue** (12. maaliskuuta 1925 Roubaix – 20. maaliskuuta 1992 Los Angeles) oli ranskalainen elokuvasäveltäjä, jonka musiikkia kuullaan yli 200 elokuvassa, muun muassa François Truffaut’n, Alain Resnais’n ja Fred Zinnemannin ohjauksissa. Hän voitti Oscarin musiikistaan vuoden 1979 elokuvaan *Pienet sydämet* (A Little Romance, ohj. George Roy Hill). Hän oli Oscar-ehdokkaana myös elokuvista *Tuhannen päivän kuningatar* (1969), *Operaatio Alfa* (1974) ja *Muistojeni Julia* (1977). Ranskalaisen César-palkinnon hän sai kolmena peräkkäisenä vuosina elokuvista *Préparez vos mouchoirs* (ohj. Bertrand Blier, 1978), *Rakkaus karkuteillä* (Truffaut, 1979) ja *Viimeinen metro* (Truffaut, 1980).

Työläisperheeseen syntynyt Delerue tuli tunnetuksi Ranskalaisen elokuvan uuden aallon ohjaajien suosimana elokuvasäveltäjänä. Vähitellen hänestä kiinnostuivat myös brittiläiset ja yhdysvaltalaiset elokuvantekijät. *Le Figaro* -sanomalehti kutsui tuotteliasta Deleruetä ”elokuvamusiikin Mozartiksi”.

Muita Deleruen musiikkia käyttäneitä ohjaajia ovat Oliver Stone (*Platoon* ja *Salvador*), Mike Nichols (*Tapaus Silkwood* ja *Elämäni kesä*) ja Fred Zinnemann (*Ja koston hetki koitti* ja *Shakaali*).

Ranskan valtio palkitsi Deleruen Ordre des Arts et des Lettres -kunniamerkillä.

Ken Russell teki vuonna 1966 BBC:lle dokumenttielokuvan Georges Deleruen työstä nimellä *Don't Shoot the Composer*.

## Lähteet